cyanic-selkie/wikianc huggingface dataset:
काश्मीर
काश्मीर भा कश्मीर भारतीय उपमहादीप के सभसे उत्तरी हिस्सा हवे। पुराना समय में ई शब्द खाली काश्मीर घाटी खातिर इस्तेमाल होखे बाकी अब एगो बड़हन इलाका खातिर इस्तेमाल होला जेह में भारत के अधिकार में आवे वाला जम्मू आ काश्मीर क्षेत्र, पाकिस्तान के अधिकार वाला आजाद काश्मीर आ गिलगित-बल्तिस्तान, चीन के अधिकार वाला अक्साई चिन आ सियाचिन के बिबादित इलाका आ कराकोरम-पार इलाका के इलाका सामिल बाड़ें।
रामनगर जिला
रामनगर जिला भारत के कर्नाटक राज्य में एगो जिला बाटे। एकर मुख्यालय रामनगर शहर बाटे। एकर कुल रकबा 3573 वर्ग कि॰मी॰ बाटे।
जनसंख्या
साल 2011 के जनगणना के हिसाब से रामनगर जिला के कुल जनसंख्या 1082739 बाटे आ जनसंख्या घनत्व 303 बाटे।
आइंस्टाइनियम
एह एक तत्त्व बा।
जलवायु बदलाव
जलवायु बदलाव भा जलवायु परिवर्तन (Climate change), जलवायु में लंबा समय के दौरान होखे वाला बदलाव हवे। आम मौसम के दसा के सांख्यिकी के पैटर्न में अगर अइसन बदलाव होखे जे कई साल ले (या कई दशक से ले के करोड़न सालन ले) चले, जलवायु बदलाव हऽ। जलवायु बदलाव के मतलब औसत मौसमी दसा में होखे वाला बदलाव हो सके ला, या फिर एकर मतलब हो सके ला कि बहुत लंबा समय के औसत मौसमी दसा के पैटर्न तुलना में वर्त्तमान या ओह लंबा समय के कौनों छोट हिस्सा के समय अवधि के मौसमी दसा सभ के पैटर्न के बीच केतना बिचलन बा। जलवायु बदलाव कई कारण से होला, जीवीय प्रक्रिया के चलते, या सुरुज के रेडिएशन में बदलाव के चलते, प्लेट टेक्टॉनिक्स के चलते, आ ज्वालामुखी घटना के चलते धरती के जलवायु में अइसन बदलाव हो सके ला जे सालन ले चले। कुछ मानवीय कारण, यानी मनुष्य के काम काज के रूप में कारण सभ के चिन्हित कइल गइल बा जेकरे कारण वर्तमान में जलवायु बदलाव या बैस्विक गरमाव हो रहल बा।
बैज्ञानिक लोग भूतकाल के आ आगे आवे वाला समय के जलवायु के बिबिध प्रकार के ऑब्जरवेशन आ सैधांतिक मॉडल के मदद से समझे-बूझे के कोसिस क रहल बा। धरती के इतिहास में जलवायु कइसन रहल बा, एकर भारी आँकड़ा आ रिकार्ड जुटावल जा चुकल बा आ जुटावल जा रहल बा। एह सबूत सभ में भूबिग्यानी आँकड़ा, बरफ के चादर सभ में छेद क के लिहल नमूना, बनस्पति आ जिया-जंतु सभ से संबंधित आँकड़ा, ग्लेशियर आ पेरी-ग्लेशियर इलाका से लिहल आँकड़ा महत्व के चीज बाने। हाल के जमाना के आँकड़ा सीधे यंत्र के सहायता से नापल मौसमी दसा सभ के आँकड़ा के रूप में बा। जनरल सर्कुलेशन मॉडल सभ, जे भौतिक बिज्ञान के ऊपर आधारित बाने, पुराना समय के जलवायु के अनुमान लगावे आ भाबिस्य के जलवायु के पूर्वानुमान लगावे खातिर इस्तेमाल हो रहल बाने आ जलवायु बदलाव के कारण आ परभाव के बिचा में कड़ी जोड़े खाती इस्तेमाल हो रहल बाड़ें।
वर्तमान समय में मनुष्य के क्रियाकलाप से भूमंडलीय तापन के कारन जलवायु में होखे वाला परिवर्तन एगो प्रमुख चर्चा के बिसय बाटे आ कुछ लोग के हिसाब से निकट भबिस्य में पृथ्वी आ मानवता खातिर एगो खतरा बाटे। भारत में, जलवायु बदलाव के चलते बिस्थापन में बढ़ती होखे के बात कहल जा रहल बा।
शुक
शुक भा शुक्रवार सप्ताह के सात दिन में से एगो दिन हवे जे बियफे के बाद आ शनीचर से पहिले पड़े ला। जवना देस सभ में सोमार के हप्ता के पहिला दिन मानल जाला, ई पाँचवाँ दिन हवे; जहाँ अतवार के पहिला दिन मानल जाला उहाँ ई छठवाँ दिन हवे।
नाँव
अंग्रेजी में एकरा के फ्राइडे (Friday) कहल जाला। ई शब्द पुरान अंग्रेजी भाषा के Frīġedæġ से निकलल हवे जेकर अरथ होला Frigg के दिन। अंग्रेजी में Frigg के अरथ देवी वीनस से लिहल जाला; इनही वीनस के नाँव पर अंग्रेजी में शुक्र ग्रह के भी नाँव रखल गइल हवे।
धार्मिक सांस्कृतिक
हिंदू धरम में ई देवी के पूजा के दिन मानल गइल हवे आ दुर्गा आ लक्ष्मी के पूजा एह दिन के कइल जाला।
इस्लाम में शुक के जुमा या जुम्मा के रूप में मनावल जाला आ एह दिन के नमाज के ख़ास महत्व हवे। इस्लाम माने वाला देसन में ई छुट्टी के दिन होला, जइसे ईसाई धरम वाला देसन में या अंग्रेजी राज के अधीन रहल देसन में अतवार के छुट्टी मनावल जाला ओही तरे।
ईसाई धर्म में ईस्टर के तिहवार से पहिले वाला शुक के ईसा मसीह के सूली पर चढ़ावे के इयाद में गुड फ्राइडे के रूप में मनावल जाला।
दार्जिलिंग जिला
दार्जिलिंग जिला भारत के पच्छिम बंगाल राज्य में एगो जिला बाटे। एकर मुख्यालय दार्जिलिंग शहर बाटे। एकर कुल रकबा 3149 वर्ग कि॰मी॰ बाटे।
गाँधी मैदान
गाँधी मैदान पटना नगर में गंगा नदी के लगे एगो मैदान बा। अंगरेज लोग के राज में ई गोल्फ कोर्स आ घोड़सवारी के मैदान के रूप में इस्तेमाल होखे। वर्तमान में ई बिबिध प्रकार के रैली, प्रदर्शन आ खेल के मैदान के रूप में इस्तेमाल होला। ई मैदान करीबन 60 एकड़ रकबा पर फइलल बाटे।
दार्जिलिंग जिला
जनसंख्या
साल 2011 के जनगणना के हिसाब से दार्जिलिंग जिला के कुल जनसंख्या 1842034 बाटे आ जनसंख्या घनत्व 585 बाटे।
इंटरसिटी एक्सप्रेस
इंटरसिटी एक्सप्रेस भारत में क एक्सप्रेस-ट्रेन सेवा ह जवन की प्रमुख रेलवे जंक्शन और राज्य की राजधानियन के जोड़ेला।
अन्य एक्सप्रेस गाड़ीन की तुलना में ए गाड़ीन में लागत कम बा और आमतौर प 5-6 घंटा की भीतर अदमी अपनी गंतव्य ले पहुंच जाला। आमतौर प इ एके दिन में एक दौर क यात्रा पूरा क ले ली स, राती में अपनी मूल स्थान जहाँ से चले ली स ओइजा लौट आवेली स और एमें केवल एक रेक का प्रयोग कईल जाला। आम तौर प, एमें केवल बैठक और एगो पेंट्री कार होला, इंटरसिटी एक्सप्रेस रेलगाड़ी रोजाना चलेली स, सिवाय की:
जबलपुर - हबीबगंज इंटरसिटी एक्सप्रेस दैनिक
राजगढ़ इंटरसिटी एक्सप्रेस, राजगीर → दानापुर इंटरसिटी
इंदौर - जबलपुर इंटरसिटी एक्सप्रेस, सप्ताह में तीन दिन
भुवनेश्वर-विशाखापटनम इंटरसिटी एक्सप्रेस, दैनिक
भोपाल - ग्वालियर इंटरसिटी एक्सप्रेस, सप्ताह में पांच दिन
बेंगलुरु-एर्नाकुलम इंटरसिटी एक्सप्रेस में भी 2 रैक क उपयोग होला।
भुवनेश्वर - राउरकेला इंटरसिटी एक्सप्रेस, दैनिक
कोयम्बटूर - मंगलूरु इंटरसिटी एक्सप्रेस में 2 रैक उपयोग होला और एके एर्नाद एक्सप्रेस से साझा कईल जाला।
हल्दीबारी-कोलकाता इंटरसिटी एक्सप्रेस त्रि-साप्ताहिक 11 घंटा 10 मिनट में 630 किलोमीटर क सफ़र तय करेले। एमें चेयर कार और एसी चेयर कार कोच हो न स। इ गाड़ी सुपरफास्ट श्रेणी क ह।
कटिहार-पटना इंटरसिटी रविवार को छोड़के बाकी दिन चलेले
अर्नेस्ट ऑरलैंडो लॉरेंस पुरस्कार
अर्नेस्ट ऑरलैंडो लॉरेंस पुरस्कार 1959 मे दिहल चालू भइल रहे आ ई हुनका के दिहल जाला अमेरीकी भउतिकी के दुनिया में चिन्ह दियाइले होखे।
शनिच्चर
शनिच्चर भा शनीचर (Saturday, सैटर्डे; शनिवार) हप्ता के सात गो दिनन में से एगो दिन हवे। ई शुक के बाद आ अतवार से पहिले पड़े ला। अतवार से सुरू होखे वाला हप्ता में ई आखिरी आ सातवाँ दिन होला जबकि सोमार से शुरू होखे वाला हप्ता में छठवाँ दिन होला। जहाँ अतवार छुट्टी के दिन होला ओहिजे वीकेंड के शुरुआत शनिच्चर से मानल जाला। नेपाल देस में शनिच्चर के छुट्टी के दिन होखे ला।
आमतौर पर शनिच्चर के शनि ग्रह से जोड़ के देखल जाला।
मिसौरी नदी
मिसौरी नदी (Missouri River) उत्तर अमेरिका महादीप के एक ठो प्रमुख नदी बाटे। ई उत्तरी अमेरिका के सभसे लमहर नदी हवे। एकर सभसे प्रमुख सहायिका नदी मिसिसिपी नदी हवे आ ई दुनों संजुक्त रूप से मिसिसिपी-मिसौरी के नाँव से भी जानल जालीं।
अमेरिका के मोंटाना राज्य के पच्छिमी हिस्सा में, राकी परबत से ई नदी निकले ले आ एकरे बाद पुरुब आ दक्खिन मुँह के बहे ले, लगभग 2341 mi बहे के बाद ई मिसौरी राज्य के सेंट लुइस नाँव के जगह से उतर में मिसिसिपी नदी में मिल जाले। एह नदी के बेसिन में कम आबादी वाला इलाका बा जे सूखा आ कुछ सूखा इलाका हवे, लगभग आधा मिलियन वर्गमील (1,300,000 km2) बिस्तार वाला बाटे, एह के अंदर दस गो अमेरिकी राज्य आ कनाडा के कुछ हिस्सा आवे ला। अगर निचली मिसिसिपी नदी के सामिल क लिहल जाय तब ई दुनियाँ के चउथी नंबर के सभसे लमहर नदी बाटे।
बिहार के जिला सभ के लिस्ट
बिहार, भारत की 28 गो राज्यन में से बा जेवान उत्तरी-पूरबी भारत में गंगा की मैदान में स्थित बा। बिहार प्रशासनिक रूप से 9 प्रमंडल आ 38 जिला कुल में विभाजित बा जिनहन के एगो लिस्ट नीचे दिहल जात बा:
जुलाई
जुलाई ग्रेगरियन कैलेंडर के सतवाँ महीना ह।
नीलगिरि
नीलगिरि (नीला परबत), दक्खिन भारत में तमिलनाडु, केरल आ कर्नाटक राज्यन में मौजूद पहाड़ी इलाका बाटे जे मूल रूप से पच्छिमी घाट परबत श्रेणी के हिस्सा हवे। नीलगिरि के कम से कम 24 गो चोटी सभ 2000 m से ऊँच बाड़ी आ सभसे ऊँच दोदबेटा 2637 m बाटे।
टैम्पा
टैम्पा फ्लोरिडा के एगो शहर ह। फ्लोरिडा संयुक्त राज्य के एगो राज्य ह।
महेश बाबू
महेश बाबू एक ठो भारतीय फ़िल्म एक्टर बाड़ें। सुपरस्टार महेश बाबू बहुत सारा सुपरहिट फिल्म में काम कइले बाड़ें। उनकर ज़्यादातर फ़िल्म सुपरहिट होखेला। उनकर पिछला फ़िल्म "भारत अने नेनु" बहुत बड़ा ब्लॉकबस्टर रहे। उनकर आवे वाला फ़िल्म महर्षि बा जेकर मई 2019 में रिलीज होके के उम्मीद बा।
हुगली जिला
हुगली जिला भारत के पच्छिम बंगाल राज्य में एगो जिला बाटे। एकर मुख्यालय चिनसुराह शहर बाटे। एकर कुल रकबा 3149 वर्ग कि॰मी॰ बाटे।
जनसंख्या
साल 2011 के जनगणना के हिसाब से हुगली जिला के कुल जनसंख्या 5520389 बाटे आ जनसंख्या घनत्व 1753 बाटे।
नेपाल स्काउट
नेपाल स्काउट नेपाल स्काउटिंग बा गाइडिंग संस्था है।
ग्रेनाइट
ग्रेनाइट एक किसिम के चट्टान हवे जे गरम मैग्मा के ठंढा हो के जमे से बने ले जेह में क्वार्ट्ज आ फेल्स्पार खनिज सभ के प्रधानता होखे ले आ एकर संरचना दानेदार होखे ले। बैज्ञानिक रूप से ई फेल्सिक आग्नेय चट्टान हवे जे दानेदार होले आ फैनराइटिक श्रेणी में रखल जाले मने कि जेकर दानेदार रचना बिना कवनो यंत्र के सीधे आँख से देखल जा सके। आमतौर पर ग्रेनाइट सुफेद, गुलाबी, मटियाहूँ या भूअर रंग के हो सके ला।
चट्टानबिज्ञान में ग्रेनाइट के परिभाषित कइल जाला कि एह में 20% से 60% ले क्वार्ट्ज होखे आ लगभग 35% फेल्सपार होखे। ई अइसन चट्टान हवे जे मैग्मा के ऊपर उठले के दौरान जमीन के भीतरे ठंढा के जम जाए से होला, मने कि ई इंट्रूसिव चट्टान हवे। ठीक एही केमिकल कंपोजीशन वाली बाकी ऍक्सट्रूसिव चट्टान रायोलाइट होला।
आम दाब पर सूखल ग्रेनाइट के पघिलाव बिंदु 1215–1260 °C होला; जवन कि पानी के मौजूदगी में बहुत कम हो जाला, ई 650 °C तक ले नीचे गिर जाला कुछे किलोबार (kBar) दाब पर।
ग्रेनाइट के चट्टान वाला इलाका में पानी के जमीन के भीतर रिसाव के जहाँ तक बात होखे, एह चट्टान के प्राथमिक रिसावक्षमता (पर्मिएबिलिटी) बहुत कम होला; हालाँकि, अगर एह में चटकन आ दरार मौजूद होखें तब एकर सेकेंडरी रिसावक्षमता काफी होखे ला।
उदित नारायण पोस्ट ग्रेजुएट कालेज
उदित नारायण स्नातकोत्तर महाविद्यालय कुशीनगर जिला के पड़रौना शहर में शिक्षा के एगो प्रमुख केन्द्र बा। ई पड़रौना शहर के पूरबी हिस्सा में, स्टेशन रोड पर स्थित बा आ एकरे ठीक बगल में एही नाँव के इंटर कालेज भी बा। कॉलेज में कला आ बिज्ञान बर्ग में बीए/बीएससी के पढाई होखे ले आ कुछ बिसय सभ में पोस्ट ग्रेजुएट के पढाई भी होला।
ई कॉलेज गोरखपुर विश्वविद्यालय से संबद्ध बा आ साल 2011 में यूजीसी के नैक मूल्यांकन में एकरा के B+ के दर्जा दिहल गइल रहे।
अबीर
अबीर भा गुलाल, एक तरह के सूखल रंगीन पावडर होला जे हिंदू लोग के पूजा पाठ में देवता लोग के चढ़ावे आ होली के तिहुआर में एक दूसरा पर रंग लगावे के कामे आवे ला। परंपरागत रूप से ई प्राकृतिक चीज सभ से बनावल जाय। वर्तमान में एह में कई चीज के मिलावट से एकरा के तइयार कइल जाला। बजार में हर्बल अबीर आ सुगंधित अबीर भी मिले ला।
नाँव
कुछ बिद्वान लोग के अनुसार अबीर शब्द के अरथ अबरक (अभ्रक) हवे जेह में गुलाल मिला के होली खेलल जाला।
साहित्य में
रामचरितमानस में अबीर शब्द एक बेर आइल बतावल जाला। हिंदी के कबी पद्माकर के एगो बिबरन में गोपी के ऊपर एगो लइका अबीर फेंक देला जे आँखी में पर जाला, सखी मेहनत क के आँखि में परल अबीर निकाले ले आ पूछे पर गोपी कहे ले कि अबीर त निकल गइल बाकी ऊ अहीर के लइका आँखी में बस गइल बा जे निकलत ना बा। भोजपुरी के फगुआ के गीतन में अबीर उड़े के उदाहरण मिले ला।
नोट
<references group="नोट"/>
नदी
नदी या नद्दी, जमीन के ढाल के अनुसार, प्राकृतिक रूप से, एगो निश्चित धारा की रूप में बहत पानी के कहल जाला जे आमतौर प कौनों दुसरा नदी में, झील में या समुंद्र में मिल जाले। कुछ जगह जहाँ बारिश बहुत कम होला आ जमीनभीतरी पानी के लेवल बहुत नीचे होला उहाँ नदी रेगिस्तान में धीरे-धीरे सूख के भी बिलीन हो जाली कुल। नदी के छोट रूप, जब नदी अपनी सुरुआती अवस्था में होले, नाला भा सरिता या जलधारा होला, हालाँकि एकर कौनों बहुत साफ पैमाना नइखे कि कब नदी कहल जाई आ कब नाला, आमतौर प ई लोकल पुकार नाँव के आधार बना के तय कइल जाला कि ओकरा के ओह इलाका के लोग का कहत बा।
बिस्व के सभसे लमहर नदी नील नदी हवे, सभसे ढेर पानी समुंद्र में पहुँचावे वाली नदी अमेजन नदी हवे आ सभसे ढेर बेसिन एरिया वाली नदी मिसिसिपी-मिसौरी नदी हवे। भारत के सभसे महत्वपूर्ण नदी गंगा नदी हवे आ एकरी आलावा सिंधु, ब्रह्मपुत्र, नर्मदा, गोदावरी आ कृष्णा नदी भारत के औरो दूसर प्रमुख नदी बाड़ी स।
अंग्रेजी
अंग्रेजी, भा अंग्रेज़ी भाषा (English language) मूल रूप से इंग्लैंड क भाषा हवे जेवन अब हर ओ देश में बोलल जात बा जहाँ जहाँ अंग्रेज लोग राज कइलें। आज अमेरिका, आस्ट्रेलिया आ न्यूज़ीलैंड जइसन देशन में ई मुख्य भाषा बा आ भारतीय क्षेत्र में भी ए भाषा क चलन बहुत बा। भारत के मिजोरम नीयन कुछ राज्यन में ई सरकारी भाषा हवे।
भाषा बिज्ञान के बँटवारा के हिसाब से अंग्रेजी एगो पच्छिमी जर्मनिक भाषा हवे जे मध्यकालीन इंग्लैंड में बोलल जाय आ अब बैस्विक रूप से संपर्क भाषा (लिंग्वा फ़्रैंका) बन चुकल बा। प्राचीन काल में जर्मनिक मूल के एंगल्स नाँव के एगो जनजाति उत्तर-पूरुब दिशा से प्रवास क के इंग्लैंड आइल रहे जिनहन लोग के नाँव में एह भाषा के नाँव के जरि बा। अंतिम रूप से एह भाषा के नाँव बाल्टिक सागर में मौजूद एंग्लिया या एंग्लेन नाँव के प्रायदीप के नाँव पर पड़ल। अपना उच्चारण आ ब्याकरण के हिसाब से ई फ्रायसियन भाषा से सभसे नजदीक हवे, हालाँकि, एकरे शब्दभंडार में कई गो जर्मनिक भाषा सभ के परभाव सुरुआती मध्यकाल में पड़ल आ बाद में एह पर रोमांस भाषा सभ, खासतौर पर फ्रांसीसी आ लैटिन भाषा, के परभाव बहुत ढेर पड़ल।
प्रोटो-जर्मनिक भा पुरनकी अंग्रेजी
अंग्रेजी भाषा के सुरुआती रूप के पुरनकी अंग्रेजी (ओल्ड इंग्लिश) या एंग्लो-सैक्सन (c. 550–1066 CE) कहल जाला। पुरनकी अंग्रेजी के बिकास नार्थ सागर के आसपास के जर्मनिक बोली सभ से भइल जे फ्रायसिया, लोवर सैक्सनी, जटलैंड आ दक्खिनी स्वीडन में बोलल जाँय। एह बोली सभ के बोले वाला लोग के एंगेल्स, सैक्सन आ जट लोग कहल जाला। पाँचवीं सदी में ईहे ऐंग्लो-सैक्सन लोग उत्तर से आ के ब्रिटेन में बसे सुरू कइल आ ब्रिटेन से रोमन लोग के लखेदे सुरू कइल। सातवीं सदी के अंत ले रोमन लोग ब्रिटेन से बहरिया गइल आ जर्मनिक मूल के ऐंग्लो-सैक्सन भाषा ब्रिटेन के रोमानी भाषा सभ (43–409 CE) क जगह ले लिहलस। एह रोमनी भाषा सभ में: आम ब्रितानी, एगो सेल्टिक आ लैटिन भाषा रहे जे सीजर द्वारा ब्रिटेन पर कब्ज़ा के समय के बाद इहाँ स्थापित भइल रहे। इंग्लैंड आ इंग्लिश (मूल रूप से Ænglaland आ Ænglisc) एही एंगल्स लोग के नाँव पर पड़ल हवे।
मध्यकालीन अंग्रेजी
आठवीं से बारहवी सदी के बीच, पुरनकी अंग्रेजी धीरे-धीरे क्रमिक रूप से कई भाषा सभ के संपर्क के कारण मध्यकालीन अंग्रेजी (मिडिल इंग्लिश) के रूप लिहलस। एगो अट्रेंडम तरीका से मिडिल इंग्लिश के सुरुआत के विलियम (दि कॉन्करर) के इंगलैंड बिजय 1066 से भी जोड़ल जाला हालाँकि, एकर बिकास 1200–1450 के बीच ले के समय तक ले होखत रहल।
बारहवीं सदी तक पहुँचत-पहुँचत मिडिल इंग्लिश के पूरा बिकास हो गइल। एह में नॉर्स आ नॉरमन बिसेसता आ लच्छन सभ के समन्वय हो गइल आ इहे भाषा सुरुआती मॉडर्न अंग्रेजी (1500) के बिकसित होखे से ठीक पहिले तक ले बोलल लिखल गइल। एह जमाना के साहित्यिक रचना में ज्यॉफ्री चौसर के दि कैंटरबरी टेल्स आ मैलरी के ले मोर्टे डि 'आर्थर के नाँव गिनावल जाला। एह दौर में क्षेत्रीय बोली सभ के साहित्य में प्रयोग में बढ़ती भइल आ ई चौसर नियर लोग द्वारा खास परभाव पैदा करे खातिर इस्तेमाल कइल गइलीं।
भूगोलीय बिस्तार
साल 2016 तक ले दुनिया में कुल 400 मिलियन (40 करोड़) लोग मूलभाषा के रूप में अंग्रेजी बोले वाला रहल, मने कि एह लोग के पहिली भाषा अंग्रेजी हवे; लगभग 1.1 बिलियन लोग एकरा के दुसरी भाषा के रूप में बोले वाला रहल। अनुमान इहे बा कि अंग्रेजी साइद दुनिया के तिसरी सभसे ढेर बोलल जाए वाली भाषा बा जेकरा से आगे दू गो भाषा बाड़ी सऽ, दुनिया के सभसे ढेर लोग द्वारा बोलल जाये वाली मैंडारिन, आ दुसरा नमर पर सभसे ढेर बोलल जाए वाली स्पेनिश भाषा। हालाँकि, मूलभाषा आ गैर-मूलभाषा के रूप में बोले वाला लोग के जोड़ दिहल जाय तब जरूर हो सकेला कि ई दुनिया के सभसे बड़ भाषा होखे, निर्भर एह बात पर बा कि अइसन अनुमान कवना परिभाषा के आधार पर लागावल जा रहल बा। अंग्रेजी बोले वाला लोगन के समुदाय हर महादीप, दीप आ समुंद्री इलाका में जरूर मिल जाई।
जवना देस सभ में अंग्रेजी बोलल जाला उनहन के अलगा-अलगा समूह में बाँट के भी देखल जा सकत बा। आमतौर पर ई तीन गो सर्किल के रूप में बाँटल जाला: "अंदरूनी सर्किल" में अइसन देस आवे लें जहाँ के मूलभाषा अंग्रेजी हवे या फिर जहाँ के भाषा अंग्रेजी के ऊँच साहित्यिक स्टैंडर्ड आ एकरे चालढाल के तय करे ला। अंग्रेजी कौनों एगो देस के भाषा ना बा, न इ खाली अइसने देस सभ के भाषा बा जहाँ अंगरेज लोग जा के बस गइल। कई अइसन देस भी बाने जहाँ कुछे अंगरेज लोग जाके बसल बाकिर ई भासा उहाँ के राष्ट्रभाषा बाटे। एकरे अलावा ई अंतरराष्ट्रीय लेवल पर आपसी संबाद आ संपर्क के भाषा में भी बिकसित हो चुकल बा आ भूगोल के कौनों भी हिस्सा में जहाँ दू लोग एक दुसरा के भाषा न बूझत होखे, एकर इस्तेमाल क सके ला।
अंग्रेजी के तीन गो हल्का
ऊपर बतावले गइल बा कि अंग्रेजी बोले वाला बिस्व के तीन को सर्किल भा हल्का में बाँटल जाला। तीन हल्का वाला एह मॉडल में "अंदरूनी हल्का" (इनर सर्किल), में अइसन देस आवे लें जहाँ के बिसाल लोकल समुदाय मूल भाषा भा महतारी भासा के रूप में बोले सीखे ला, "बाहरी हल्का" (आउटर सर्किल) में मूलभासा के रूप में अंग्रेजी जाने बोले वाला लोग के संख्या कम बा बाकी दुसरी भासा के रूप में एकर ब्यापक चलन बा आ पढ़ाई-लिखाई आ मीडिया प्रसारण सभ में अंग्रेजी के बहुतायत से इस्तमाल हो रहल बा आ सरकारी कामकाज में भी एकर भरपूर इस्तमाल हो रहल बा, अंत में "बिस्तारवान हल्का" (एक्सपैंडिंग सर्किल) बा जहाँ के लोग बिदेसी भाषा के रूप में अंग्रेजी सीखे-पढ़े ला। अंग्रेजी भासा के भूगोलीय बिस्तार के ई मॉडल भारतीय भाषाबिग्यानी ब्रज काचरू के दिहल गइल हवे आ ई अंगरेज लोग आ अंग्रेजी के इतिहासी बिस्तार के आधार पर बनावल गइल हवे।
अइसन देस जहाँ अंग्रेजी के मूलभासाभासी (नेटिव स्पीकर) लोग बहुतायत में बा, अंदरूनी हल्क़ा के रूप में चिन्हित कइल गइल बा आ एह में अमेरिका, यूनाइटेड किंगडम, आस्ट्रेलिया, कनाडा, आयरलैंड आ न्यूजीलैंड के सामिल कइल गइल बा जबकि उल्लेखनीय संख्या में बोले वाला लोग के आबादी होखे के कारन दक्खिन अफिरका के भी एही सर्किल में गिनल जाला। मूलभासा के रूप में अंग्रेजी बोले वाला लोग के आबादी के हिसाब से सजावल जाय तब सभसे ऊपर यूनाइटेड स्टेट्स ऑफ अमेरिका (कमसेकम 231 मिलियन या 23.1 करोड़), आ एकरे बाद घटत क्रम से यूनाइटेड किंगडम (60 मिलियन भा 6 करोड़), कनाडा (19 मिलियन या 1.9 करोड़), आस्ट्रेलिया (कम से कम 17 मिलियन), दक्खिन अफिरका (4.8 मिलियन या 48 लाख), आयरलैंड (42 लाख), आ न्यूजीलैंड (37 लाख) के नाँव गिनावल जा सके ला। एह देस के बच्चा अपना माई-बाबू से अंग्रेजी सीखे लें आ लोकल लोग जिनहन लोग के आपन भाषा कवनों दूसर बा या बाहर से आ के बसे वाला लोग (इमिग्रेंट) एह माहौल में आ कामकाज के जगह पर बातचीत करे खातिर अंग्रेजी सीखे ला। ई अंदरूनी हल्क़ा एगो अइसन आधार भा बेस देला जहाँ से बाहर के ओर अंग्रेजी के बिस्तार होला।
माधुरी दीक्षित
माधुरी दिक्षित (जनम 15 मई 1967} एक ठो भारतीय फिलिम ऐक्ट्रेस बाड़ी। माधुरी दिक्षित के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला। इनकर पहिचान खाली ऐक्ट्रेस के रूप में ना बा बलुक फिलिम समीक्षक लोग इनका डांस के भी बहुत तारीफी करे ला।
दीक्षित के अपना फिलिमी कैरियर में बेस्ट ऐक्ट्रेस खाती छह बेर आ सपोर्टिंग ऐक्ट्रेस खाती एक बेर फिलिमफेयर अवार्ड मिल चुकल बा। फिलिम ऐक्ट्रेस राखी, जिनका के कुल 16 बेर फिलिमफेयर खाती नामांकन कइल गइल, के बाद माधुरी दीक्षित अइसन दुसरी कलाकार बाड़ी जिनके सभसे ढेर बेर एह अवार्ड खाती नामांकन मिलल बा; इनके कुल 14 बेर एह अवार्ड खातिर नामांकन मिल चुकल बा।
भारत सरकार इनका के साल 2008 में पद्म श्री सम्मान दिहले बा जे भारत के चउथा सभसे बड़ नागरिक सम्मान हवे।
अंग्रेजी साहित्य
अंग्रेजी साहित्य चाहे अंग्रेजी-भाषा के साहित्य, अंग्रेजी भाषा में रचल साहित्य हवे जेह में इंग्लैंड के अलावे अउरियो आसपास के देसन के लोगन द्वारा साहित्य के सामिल कइल जाला आ बाद के समय में अंगरेज-शासित रहल देसन आ उपनिवेशन के लोग द्वारा एह भाषा में लिखल साहित्य के भी गिनल जाला। इंग्लैंड, जहाँ के लोग के अंगरेज (इंग्लिश) कहल जाला आ जेह लोगन के ई अंग्रेजी (इंग्लिश) भाषा हवे, के अलावे आसपास के अउरीयो इलाका के लोग एह भाषा में लिखल, स्कॉटलैंड, वेल्श, पूरा आयरलैंड में एह भाषा में साहित्य लिखल गइल। बाद में ब्रिटिश साम्राज्य के समय में ओह देसन में भी अंग्रेजी में साहित्य लिखल गइल जे एह साम्राज्य के उपनिवेश रहलें आ अमेरिकी अंग्रेजी साहित्य, भारतीय अंग्रेजी साहित्य आ प्रवासी लोगन के लिखल अंग्रेजी साहित्य नियर उपबिभाजन पैदा भइल जे अंग्रेजी साहित्य के हिस्सा हवे।
अंग्रेजी भाषा के पैदाइश लगभग पाँचवीं सदी के दौरान सुरू भइल जब एंग्लो-सैक्सन प्रवासी लोग ग्रेट ब्रिटेन में आ के बसल आ एह लोगन के एंग्लो-फ्रायसियन बोली से एह नया भाषा के बिकास भइल। एह सुरुआती अंग्रेजी के पुरानी अंग्रेजी (ओल्ड इंग्लिश) के नाँव से जानल जाला। बेइअवुल्फ़ (Beowulf) एह पुरानी अंग्रेजी के सभसे परसिद्ध रचना हवे जेकरे रचयिता के जानकारी ना बाटे; ई स्कैंडिनेविया के परिवेश में स्थापित कहानी होखे के बावजूद अंगरेज लोगन में आ इंग्लैंड में एक तरह के राष्ट्रीय महाकाव्य के रूप मानल-जानल जाला। 1066 में नार्मन लोग इंग्लैंड पर कब्जा कइल जेकरे बाद पुरानी अंग्रेजी में साहित्य के लिखल रूप गायब भ गइल आ एह दौर में राजकाज से ले के कोर्ट कचहरी आ लिखित बेहवार के भाषा फ्रेंच बन गइल रहे। नार्मन दौर के बोलचाल वाली अंग्रेजी के मिडिल इंग्लिश कहल जाला। अंग्रेजी भाषा के ईहे रूप 1470 के दशक ले रहल जबले कि बाद के मिडिल इंग्लिश ना बिकसित भइल जे लंदन आ आसपास के भाषा के बिस्तारित इलाका में फइले से बनल; एकरा के चांसरी स्टैंडर्ड (Chancery Standard) कहल जाला। ज्यॉफ्री चॉसर एह भाषा के सभसे परसिद्ध रचनाकार हवें आ उनके दि केंटरबरी टेल्स सभसे परसिद्ध रचना हवे। चौसर के अंग्रेजी साहित्य के जनक आ अंग्रेजी कबिता के जनक के रूप में एही कारन जानल जाला कि ऊ अइसन समय में आपन रचना के भाषा देसी अंग्रेजी के बनवलें जबकि इंग्लैंड में अबहिनो राजकाज आ लिखा-पढ़ी के भाषा फ्रेंच आ लातीनी रहल। 1439 में प्रिंटिंग प्रेस के आबिस्कार भइल आ ई अंग्रेजी के प्रसार आ मानक रूप धरे में मदद कइलस, किंग जेम्स के बाइबिल एही आबिस्कार के नतीजा रहल। एकरे बाद अंग्रेजी में उच्चारण के भारी बदलाव शुरू भइल आ बहुत लंबा उच्चारण वाला स्वर भाषा से गायब हो गइलें आ कई शब्दन में व्यंजन सभ साइलेंट हो गइलें; एह घटना के ग्रेट वॉवेल शिफ्ट के नाँव से जानल जाला आ अंग्रेजी के इस्पेलिंग आ उच्चारण में अंतर होखे में एकर भारी परभाव मानल जाला।
गौर, नेपाल
गौर नगरपालिका नेपाल के प्रदेश संख्या 2 के रौतहट जिला में एगो शहर आ नगरपालिका बा। एह जिला के मुख्यालय (सदर मोकाम) भी हवे । इहाँ के 9 वार्ड मे कुल जनसंख्या 34,937 बाटे।
राजेश खन्ना
राजेश खन्ना एक ठो भारतीय फिलिम एक्टर रहलें।
रूसी भाषा
रूसी भाषा रूस देस में बोलल जाए वाली भाषा हवे। भाषा परिवार की हिसाब से ई हिन्द-यूरोपीय परिवार क भाषा हवे।
श्रिया सरन
श्रिया सरन एक ठो भारतीय फिलिम ऐक्ट्रेस बाड़ी। श्रेया सरन के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला।
गायत्री मंतर
गायत्री मंतर के सवित्रीयो मंतर कहल जाला। ई ऋग्वेद के सभ से बेसी पढ़े जाए वला मंतर हऽ।
लोलिता
लोलिता व्लादीमिर नाबोकव क अंग्रेजी में लिखल एगो विश्वपरसिद्ध उपन्यास हवे।
अमेजन नदी
अमेजन नदी दक्खिन अमेरिका मे बहे वाली नदी बा। अपना बहाव के रूप में समुन्द्र में पानी ले जा के छोड़े के मामिला में ई दुनिया के नंबर एक नदी बा। ई अपने बहाव से हर सेकेंड 2,09,000 घन मीटर (73,81,000 घन फीट) पानी या दुसरा पैमाना पर बतावल जाय त (20,90,00,000 लीटर या 5,52,11,960 गैलन) पानी समुंदर में छोड़े ले। एकर बेसिन एरिया भी दुनिया के नदिन में सभसे ढेर बिस्तार वाला बाटे। ई नदी कुल 7050000 km2 इलाका के पानी बहा के ले जाले।
लोलिता
संछेप में कहानी
उपन्यास क शुरुआत एगो काल्पनिक "प्रस्तावना" से होला जेवना में ई स्थापित कइल जाला कि हम्बर हम्बर्ट, जे ए उपन्यास क मुख्य चरित्र हवे, ई उपन्यास क रचना पूरा क के मर गइलें। उपन्यास क हिरोइन श्रीमती रिचार्ड शिलर (लोलिता) बच्चा पैदा होखे में 17 साल की उमिर में मर गइली।
हम्बर हम्बर्ट एगो साहित्यिक आदमी रहेलें। उनके बचपन में अनाबेल नाँव की लइकी से प्रेम आ कुछ शारीरिक निकटता क अनुभव मिलेला अनाबेल क मौत हो जाले आ ए अधूरा प्रेम जेवना की वजह से ऊ हमेशा खातिर कमउमिर की लड़िकिन की खातिर एगो मनोवैज्ञानिक आकर्षण क शिकार हो जालें हमेशा खातिर अनाबेल क यादगार बा जाला। अइसन कम उमिर की लड़िकिन के उपन्यास में ऊ एगो अलगे नाँव निम्फेट देलें। ई भावना उनकी साथ हमेशा रहेले जबले उनके लोलिता ना मिल जाले ।
आपन लेखन कार्य करे खातिर मिस्टर हम्बर्ट एगो छोट शहर में जा के रहे शुरू करे ले जहाँ मिसेज चोर्लेट आ उनकर 12 बरिस क लइकी डोलोरेस (उपनाम "लो" "लोला" "डॉली") से उनकर मुलाकात होला। ऊ डोलोरेस क नाँव लोलिता रख देलें।
हावड़ा जिला
हावड़ा जिला भारत के पच्छिम बंगाल राज्य में एगो जिला बाटे। एकर मुख्यालय हावड़ा शहर बाटे। एकर कुल रकबा 1467 वर्ग कि॰मी॰ बाटे।
जनसंख्या
साल 2011 के जनगणना के हिसाब से हावड़ा जिला के कुल जनसंख्या 4841638 बाटे आ जनसंख्या घनत्व 3300 बाटे।
भोजपुरी साहित्य
भोजपुरी साहित्य भोजपुरी भाषा में रचल सगरो साहित्य के सामिल करेला। भोजपुरी भाषा 1300 साल के क्रम मे विकसित भइल बा, भाषा के विकास 7वीं सदी मे शुरू भइल। भोजपुरी साहित्य के सुरूआती स्वरूप सिद्ध साहित्य आ चार्यपद के लेखन मे देखल जा सकेला। एह भाषा में साहित्य के अलग-अलग परंपरा मध्ययुग से शुरू भइल जब एह प्रदेस के संत आ भक्तगण आपन साहित्यिक रचना खातिर भोजपुरी के अनुकूलित कइले। लोरिकायन चाहे वीर लोरिक के खीसा, पूर्वांचल के एगो प्रसिद्ध भोजपुरी लोककाथा बा। भिखारी ठाकुर के बिदेसिया एगो अउरी सुप्रसिद्ध रचना बा। भोजपुरी के पहिला उपन्यास  बिन्दिया 1956 मे रामनाथ पांडेय के द्वारा लिखल गइल। एकर प्रकाशन भोजपुरी सांसद, जगतगंज, वाराणसी से भइल रहल।
गोरखनाथ, कबीरदास आ दरिया साहेब नियन संतन के वाणी से प्रारंभ हो के महेंदर मिसिर, भिखारी ठाकुर आ राहुल सांकृत्यायन के रचना से होत भोजपुरी साहित्य के विकास आज कबिता, कहानी, उपन्यास आ ब्लॉग लेखन ले चहुँप चुकल बा। आधुनिक युग के आरंभ मे पाण्डेय कपिल, रामजी राय, भोलानाथ गहमरी नियर लोगन के रचना से वर्तमान साहित्य के रीढ़ बरियार भइल बा।
भोजपुरी भाषा आ साहित्य के इतिहास लिखनिहारन में ग्रियर्सन, राहुल सांकृत्यायन से लेके उदय नारायण तिवारी, कृष्णदेव उपाध्याय, हवलदार तिवारी आ तैयब हुसैन 'पीड़ित' नियर विद्वानन के योगदान बा। अर्जुन तिवारी के लिखल एकरा भोजपुरी साहित्य के इतिहास भोजपुरी भाषा में मौजूद बा।
इतिहास
शासकन के नीति, प्रजा के जीवनशैली, समाज पर विश्वव्यापी प्रभाव जैसन कारक कवनो साहित्य के पनके खातिर महत्वपूर्ण होखेला। बिहार हिंदू धर्म के केंद्र बा। हिंदू धर्म के सङे बौद्ध धर्म आ जैन धर्म के जलम भुञा होखऽला से भोजपुरी साहित्य पर एकर प्रभाव बहुत गहिर परल बा। भोजपुरी सहित्य के प्रारंभ 7वीं सदी से भइल। हर्षवर्धन (सन् 606 — 648 ई) के समय के संस्कृत कवि बाणभट्ट आपन ग्रंथ हर्षचरितम् मे दूगो कवियन के उल्लेख कइले बाड़े जे संस्कृत आ प्राकृत दुनु के छोड़ के जन-भाषा मे रचना करत रहलें। एह कवी लोगन के नाँव ईसानचंद्र आ बेनीभारत रहल। ईसानचंद्र बिहार मे सोन नदी के पच्छिम ओरी के पिअरो गाँव (प्रीतिकूट) के रहवासी रहले।
बाद मे सिद्ध साहित्य चाहे संत साहित्य के सिरिजन भइल। केतनहे सिद्ध संत आ गुरुवन आपन साहित्यला भोजपुरी के अनुकूलन कइले। लहे-लहे साहित्यिक शैलीयन के विकास होखे लागल। तबसे लेके आजले भोजपुरी मे साहित्य सर्जन होखत बा।
भोजपुरी साहित्य के तीनगो युगन मे वर्गीकरण कइल गइल बा।
आदियुग (7वा से 11वा सदीले)
भोजपुरी मागधी प्राकृत के वंशज ह जवन वर्धन साम्राज्य के शासनकाल मे आकार लेवे लागल रहे। भोजपुरी के सबसे प्राचीन रूप सिद्ध साहित्य आ चर्यापद मे लउकेला। चर्यापद, असम, बंगाल, बिहार आ ओडिशा मे तांत्रिक परंपरा से बौद्ध धर्म के वज्रयान परंपरा मे साकारता के गीत, रहस्यमय कविता सभ के संग्रह हवें। ई 8वीं से 12वीं सदी के बीच एगो अबहट्टा मे लिखल गइल जे असमिया, बंगाली, भोजपुरी, ओडिया, मगही, मैथिली, आ अउरी केतनहे पूरबी इंडो-आर्य भाषा सभ के पुरखिन भाषा रहल, आ कहल जाला के ओह भाषा मे लिखल छंदन सभ के सभसे पुरान संग्रह बा। एह बेरी के भाषा के जौन रूप रहे ओके "पुरनका भोजपुरी" कहल गइल काहेके अबार ई मागधी प्राकृत से भोजपुरी के ओरी सुगमन करत रहे।
बाणभट्ट, आपन हर्षचरितम् मे इसानचंद्र आ बेनिभारत नाँव के दूगो कवियन के जिकिर कइले बाड़े जे लोग प्राकृत आ संस्कृत के बजाय स्थानीय भाषा मे लिखत रहले।
सिद्ध साहित्य
नाथ सम्प्रदाय के गुरु लोग आदियुग मे भोजपुरी भाषा मे जौनो साहित्य रचले ओह साहित्य के सिद्ध साहित्य कहल जाला। ई युग के संत चौरंगीनाथ (पुरन भगत) के रचना के संग्रह "प्राण संकली" के रुप मे कइल गइल बा। नाथ संप्रदाय के गुरु गोरखनाथो केतनहे काव्यन आ देवतन के स्तुतियन के रचना कइले बाड़ें।
मध्ययुग (11वीं सदी से 1850 ई)
मध्ययुग मे भोजपुरी नाथ सम्प्रदाय से आगे बढ़ल आ सामान्य जनमानस ले चहूपल। भोजपुरी साहित्य मे अलगऽ-अलगऽ साहित्यिक शैलीयन के विकास मध्ययुग मे भइल। मध्ययुग के सुरूआत लोकगाथा काल से होला। एह काल के कवियन मे धरणीदास, दरिया साहब, सूरदास, कबीरदास, जायसी आदि के नाँव गिनावल जाला। ग्रियर्सन के हवाले से विद्यापति के कतनहे रचना भोजपुरी मे भइल बतावल जाला; आ रामनरेश त्रिपाठी के हवाले से एगो उदाहरणविद्यापति के बारहमासा से दिहल गइल बा जे साफ भोजपुरी मे बा ।सूरदास मुख्य रूप से ब्रजभाषा के कवि रहलें बाकी उनहूँ के एगो रचनादेखे जोग बाटे। कबीर के प्रसिद्ध निर्गुन "कवन ठगवा नगरिया लूटल हो" खाँटी भोजपुरी के रचना बाटे। कबीर के चेला धरमदास रहले सेहू साहित्य रचनाकइले बारे।
व्लादीमिर नाबोकव
व्लादीमिर व्लादीमिरविच नाबोकव (रूसी: Владимир Владимирович Набоков) (10 अप्रैल 1899जूलि, 22 अप्रैल 1899ग्रेग - 2 जुलाई 1977) रूसी अउरी अंग्रेजी भाषा क लेखक रहलें। उनके उपनाँव व्लादिमीर सिरिन की नाँव से भी जानल जाला।
भोजपुरी साहित्य
मध्ययुग (11वीं सदी से 1850 ई)
अधीके मे बाबा कीनाराम आ भीखमराम के रचना मे भोजपुरी के झलक देखल जा सके ला। घाघ आ भड्डरी के खीसा एही काल के रचना बा।
व्लादीमिर नाबोकव
शुरुआत में ऊ खाली रूसी भाषा में लिखें बाकी बाद में अंग्रेजियो में लिक्खे शुरू कइ दिहलें। उनकर पहिला नौ गो उपन्यास रूसी भाषा में रहे बाद में अंग्रेजी में भी लिखे लगलें लेखक की आलावा उनके तितली निरेखेवाला आ शतरंज क समस्या बनावेवाला की रूप में भी जानल जाला।
भोजपुरी साहित्य
लोकगाथा काल
1100 से 1400 ई.सा. तकले के साहित्य के लोकगाथा काल के नाँव से चिन्हल जाला। एही काल के तनी बिद्वान "चारण काल" आ "पँवारा काल" के नाँववो देले बाड़े।एह काल के गीत-संगीत मे खीसा के गावे जोग गीत मे वर्णन कइल गइल बा। एग गीतकथा सब मे सोरठी बृजभार, शोभा बनजारा, सती बिहुला, आल्हा, लोरिकी आ राजा भरथरी के खीसि मुख्य बाड़ी।
व्लादीमिर नाबोकव
नाबोकव के सबसे ढेर जानल जाला उनकी अंग्रेजी उपन्यास लोलिता खातिर जेवन अंग्रेजी में उनकर बारहवाँ उपन्यास रहे आ सभसे नीमन रचना मानल जाले। ई एगो बहुत सुन्दर आ विवादास्पद रचना हवे। लोलिता (1955) के आधुनिक 100 सबसे बढ़ियां उपन्यासन की लिस्ट में चौथा अस्थान दिहल गइल आ पीयर आग (1962) एही लिस्ट में 53 वाँ अस्थान पवलस।
लोलिता आ पीयर आगि (Pale fire) की आलावा फिन (Phin) आ अदा या ऑर्डर (Ada or Ardor) उनकर प्रसिद्द रचना हईं। उनके सात बेर खातिर नामांकित कइल गइल लेकिन ई पुरस्कार एको बेर मिलल ना।
भोजपुरी साहित्य
नवजागरण काल
तेग अली के रचना "बदमास दर्पण" खास बनारसी भोजपुरी के एगो उदाहरण देखावे वाली रचना बाटे। महेंदर मिसिर, मिश्रावलिया गाँव, छपरा के रहलें आ उनकर लिखल पुरबी एगो जमाना में पुरा इलाका में चलनसार रहे आ आजु ले कहीं-कहीं सुने के मिल जाला। भिखारी ठाकुर के रचना गीत आ गीतनाटक के रूप में रहे। उनुकर सभसे परसिद्ध रचना बिदेसिया बा आ राहुल बाबा उनका के 'भोजपुरी के शेक्सपियर' के उपाधि दिहलें।
व्लादीमिर नाबोकव
जीवन
नाबोकव क जनम (10 अप्रैल 1899जूलि, 22 अप्रैल 1899ग्रेग) के सेंट पीटर्सबर्ग शहर में भइल।
भोजपुरी साहित्य
नवजागरण काल
एकरा बाद के पीढ़ी के लोगन में कबि मोती बी ए, मनोरजंन दादा, भोला नाथ गहमरी, विवेकी राय नियर लोग बा।
व्लादीमिर नाबोकव
जीवन
उनकर 2 जुलाई 1977 के स्विट्ज़रलैंड की मोंट्रियू शहर में देहांत हो गइल।
भोजपुरी साहित्य
उपन्यास
भोजपुरी उपन्यास क माने इहाँ अइसन उपन्यासन से बा जिनहन के रचना भोजपुरी भाषा में भइल बा। विश्व की सगरी भाषा कुल में साहित्य क एगो अइसन विधा पावल जाले जेवना में गद्य रूप में लंबा वर्णन आ जीवन की हर पहलू क वर्णन मिलेला आ एही के नाँव उपन्यास हवे। अइसन उपन्यासन क रचना भोजपुरी भाषा में बाद में भले शुरू भइल लेकिन भोजपुरी भाषा की साहित्य में उपन्यासन क एकदम्मे अभाव नइखे। भोजपुरी के पहिला उपन्यास बिंदिया श्री रामनाथ पाण्डेय जी के रचना बा जेवना क प्रकाशन सन् 1956 में भोजपुरी संसद, जगतगंज, वाराणसी, से भइल। एकरी बाद से लगातार भोजपुरी में उपन्यासन क रचना जारी बा।
भोजपुरी उपन्यासन क काल विभाजन
लोकगाथा काल (आज़ादी से पाहिले): ए काल में कौनो भोजपुरी उपन्यास के रचना नइखे भइल।
प्रारंभिक काल (1947 से 1961 ले): भोजपुरी क पहिला उपन्यास बिंदिया 1956 में छपल लेकिन भोजपुरी कहानी क शुरुआत अवध बिहारी सुमन क रचना 'जेहलि क सनदि' से मानल जाला जेवन 1948 में छपल रहे।
मध्य काल (1961 से 1974 ले): एह काल में भोजपुरी में लगभग दस गो उपन्यास छपल। एह समय की प्रमुख उपन्यासन में बा : थरुहट के बबुआ और बहुरिया(1965), जीवन साह (1964), सेमर के फूल (1966), रहनिदार बेटी (1966), एगो सुबह, एगो साँझ (1967), सुन्नर काका (1979)। ए उपन्यासन में अधिकतर सामजिक उपन्यास हवें। 'थरुहट के बबुआ और बहुरिया'' के भोजपुरी में आंचलिक उपन्यास कहल जाला।
आधुनिक काल (1975 की बाद): एह काल में लगभग बीस गो से अधिका उपन्यासन के रचना आ प्रकाशन भइल। फुलसुंघी (1977), भोर मुसुकाइल (1978), घर टोला गाँव (1979), जिनिगी के राह (1982), दरद के डहर (1983), अछूत (1986), महेन्दर मिसिर(1994), इमरितिया काकी (1997), अमंगलहारी (1998), आव लवटि चलीं जा (2000), आधे-आध (2000) वगैरह उपन्यास एह काल के प्रमुख उपन्यास बा।
शिमोगा जिला
शिमोगा जिला (आधिकारिक आ लोकल नाँव: शिवमोगा) भारत के कर्नाटक राज्य में एगो जिला बाटे। एकर मुख्यालय शिमोगा शहर बाटे। एकर कुल रकबा 8,495 वर्ग कि॰मी॰ बाटे।
पर्यटन
शिमोगा जिला में कई गो पर्यटक आकर्षण के चीज बाड़ीं:
बिस्कोमान भवन
बिस्कोमान भवन पटना आ बिहार मे सभ से लमहर इमारत हऽ। ई एगो सरकारी इमारत हऽ जेहमे कय गो कार्यालय बाड़ऽसन। ई 18 तल्ला ऊंचा बाटे। ऐमे जाए खातिर कौना सरकारी काम चाहे । 16 तल्ला पर के रेस्टोरेंट के बुकिंग होए के चाही जेकर 1 आदमी के भाड़ा 800 बा। बिस्कोमान भवन गांधी मैदान अ गोल घर के नजदीक बा। बिस्कोमान भवन के 16वा तल्ला 360 धीरे धीरे घुरेला।
आर्कियोलॉजिकल साइट
आर्कियोलॉजिकल साइट (archaeological site) चाहे पुरतत्व स्थल अईसन जगहा के कहल जाला जेने इतिहास मे भइल कउनो घटना के भौतिक अवशेष मिलेला। एह चीजन के अध्ययन आर्कियोलॉजी में होखे ला।
कला
कला आमतौर पर आदमी के ओ सगरी क्रिया के कहल जाला जवना में कल्पना आ कुशलता के इस्तेमाल से कुछ रचना कइल जाव। आमतौर पर कला के परिणाम कलाकृति, कला के समीक्षा होला, साथै साथ सुंदरता के शास्त्रीय विवेचन आ कला की इतिहास के अध्ययन भी कुछ हद तक एह में शामिल होला।
राष्ट्रीय प्रौद्योगिकी संस्थान, पटना
राष्ट्रीय प्रौद्योगिकी संस्थान, पटना (एनआईटी पटना) जवन की पहिले बिहार कॉलेज ऑफ इंजीनियरिंग नाम से जानल जात रहे भारत के बिहार राज्य के पटना नगर मा एगो प्रौद्योगिकी संस्थान बड़ुवे।28 जनवरी 2004 के भारत सरकार हेकर नांव बदल के एनआईटी पटना धऽ दिहलस। ई एगो स्वतंत्र संस्थान बाटे जेकरा मानव संसाधन मंत्रालय पइसा देवेला।
एनआइटी पटना के अस्थपना 1886 मे सर्वे ट्रेनींग स्कूल के रूप मा भइल रहे जेकर नांव 1900 मे बदल के बिहार कॉलेज ऑफ इंजीनियरिंग धऽ दिहल गइल।2004 मा हेकरा एनआईटी के दरजा भेंटाईल।
प्रांगन
एनआईटी पटना अशोक राज पथ मे 40 एकड़ के प्राँगन मे चलेला जवन की गंगा नदी के दक्खिन मे पड़ेला। पटना से 40 किमी दूर बिहटा मे हेकर 125 एकड़ के नाया कैंपस बनऽता।एक हाली बिहटा गइला के बाद ई अशोक राज पथ मे मैनेजमेंट के पढ़ाई करवाई।
पुस्तकालय
संस्थान लगे एगो केंद्रीय ग्रन्थागार बा जेमे डेढ़ लाख किताब आ एगारह सै ई जरनल बाड़ऽ सन।ग्रन्थागार प्रतिदिन दस घंटा ले चलेला।
कंप्यूटर सेंटर
संस्थान भिरी संगणक केंद्र बा जेहमे छवगो कम्यूटर लेब अउर दुगो वर्चुअल कलासरूम बाड़ऽ सन।
बिभाग
संस्थान लगे पांचगो विभाग हवे:
स्थापत्य अभियांत्रिकी,संगणक विज्ञान आ अभियांत्रिकी,विद्युत अभयांत्रिकी,इलेक्ट्रॉनिक्स आउर दूरसंचार अभियांत्रिकी आ यांत्रिक अभियांत्रिकी। ई सभ जोरे हेकरा लगे भौतिकी, रसायन आउर गणित विभाग बटुए।
एम्सटर्डम
एम्सटर्डम नीदरलैंड के राजधानी आ सबसे बड़ शहर ह। एह शहर के राजधानी वाला इस्टेटस नीदरलैंड के संबिधान द्वारा अस्थापित हवे, हालाँकि, ई सरकार के सीट ना हवे आ लगभग सगरी सरकारी कामकाज दि हेग नाँव से शहर से होला। एम्सटर्डम सहर में सदर शहर के कुल जनसंख्या 8,51,373 बा, शहरी इलाका के कुल जनसंख्या 13,51,587 बा आ पूरा मेट्रो एरिया के शामिल कइल जाय तब कुल जनसंख्या 24,10,960 बाटे। ई शहर नीदरलैंड के पच्छिमी हिस्सा में मौजूद प्रांत उत्तर हालैंड में पड़े ला हालाँकि, ई एह प्रांत के राजधानी ना हवे बलुक प्रांत के राजधानी हार्लेम शहर हवे।
एह शहर के नाँव के उतपत्ती एम्स्टेलरेडैम (Amstelredamme) से भइल हवे, इतिहासी रूप से एम्स्टेल नाँव के नदी पर बनल बाँध के किनारे बस्ती के बसाव के सुरुआत के कारण ई नाँव पड़ल हवे।
राष्ट्रीय प्रौद्योगिकी संस्थान, पटना
परब
सांस्कृतिक परब में अंताक्षरी, रंगोली, नाच, गीत सभ के प्रतियोगिता होखेला। तकनीकी परब में रोबोटिक्स,प्रोग्रामिंग लेखा प्रतियोगिता होखेलऽ सन।परब सभ मा परसिद्ध अदिमी लोग भासनो देवेला जइसे की कुमार विश्वास, इर्शाद कमिल, सृजन पाल सिंह। आयोजन में बैंड सभ प्रदर्शन करेलऽ सन जाइसे अंडरग्राउंड ऑथिरिटी आ राएथ।
एनआईटी पटना पराक्रम नाम के वार्षिक खेल उत्सवो मनावेला।
रोहिंग्या
रोहिंग्या लोग, जिनहन लोग के इतिहासी रूप से अराकानी इंडियन भी कहल जाला, म्यांमार (बर्मा) के रखाइन प्रांत आ आसपास के इलाका में बसल राज्यबिहीन लोग बाटे। इनहन लोग के बर्मा में नागरिकता नइखे। रोहिंग्या लोग के ज्यादातर जनसंख्या मुसलमान बा जबकि एह में से कुछ लोग हिंदू धर्म माने ला। यूनाइटेड नेशंस द्वारा एह लोग के दुनिया के सभसे उत्पीड़ित लोग के रूप में चिन्हित कइल गइल बा आ एगो अनुमान के मोताबिक 2016 के बाद से सुरू भइल संकट के पहिले एह इलाका में लगभग 10 लाख रोहिंग्या लोग रहत रहल। संकट सुरू होखे के बाद से लगभग 5 लाख से ढेर रोहिंग्या लोग बर्मा से भाग के बांग्लादेस में जा के शरण लिहले बा। हालाँकि, हाल में म्यांमार सरकार एह लोग के वापसी के आश्वासन भी दिहले बा।
काश्मीर घाटी
काश्मीर घाटी (Kashmir valley) चाहे कश्मीर वादी भारतीय उपमहादीप के उत्तरी हिस्सा में, महान हिमालय आ पीर पंजाल परबत श्रेणी के बीचा में एगो घाटी बा। हिमालय के महान हिमालय वाली श्रेणी आ निचला हिमालय भा मध्य हिमालय के श्रेणी (जेकर हिस्सा पीर पंजाल हवे) के बीच के अइसन घाटी सभ के "वादी" के नाँव से जानल जाला आ ई एक किसिम के अंतर-परबती (इंटर-मोंटेन) घाटी के उदाहरण हऽ।
काश्मीर घाटी लगभग 135 किलोमीटर लमहर आ 32 किलोमीटर चाकर घाटी हवे जेकरे बीच से झेलम नदी बहे ले। एकरे अलावा एह घाटी में कई गो झील भी बाड़ी स जिनहन में डल झील आ वुलर झील खास परसिद्ध हईं।
जेनेवा
जिनेवा ( /dʒ ə ˈ n iː v ə / jə-NEE -və ; French  [ʒənɛv] ।   स्विट्जरलैंड के दुसरा सभसे ढेर आबादी वाला शहर हवे (ज्यूरिख के बाद) आ स्विट्जरलैंड के फ्रेंच भाषी हिस्सा रोमांडी के सबसे ढेर आबादी वाला शहर हवे। देश के दक्खिन पच्छिम हिस्सा में स्थित, जहाँ रोन जिनेवा झील से बाहर निकले ले, ई गणतंत्र आ जिनेवा के कैंटन के राजधानी शहर हवे।
जिनेवा के शहर ( ville de Genève ) के कुल आबादी 2020 में 203,951 रहल (जनवरी के अनुमान) आ एकरे छोट नगर निगम के इलाका में 16 km2 रहल, बाकी कैंटन ऑफ जिनेवा (शहर आ एकरे नजदीकी स्विस उपनगर आ बाहरी इलाका ) के आबादी 504,128 (जनवरी 2020 के अनुमान) रहल जेकर क्षेत्र 246 km2 से ढेर रहल, आ कैंटन वॉड में आ फ्रांस के ऐन आ हाउट-सावोई विभाग में स्थित उपनगर आ बाहरी इलाका सभ के साथ मिल के सीमा पार से जेनेवा महानगरीय इलाका जइसन कि यूरोस्टैट द्वारा आधिकारिक तौर पर परिभाषित कइल गइल बा, जे 2292 km2 से ढेर बिस्तार लिहले बा, के कुल जनसंख्या जनवरी 2020 में 1,044,766 रहल (स्विस अनुमान आ फ्रांसीसी जनगणना)।
साल 2013 से जिनेवा के कैंटन, न्योन जिला (वॉड के कैंटन में), आ Pôle métropolitain du Genevois français (शाब्दिक अर्थ में 'फ्रेंच जेनेवन इलाका के मेट्रोपोलिटन हब'), ई आखिरी आठ गो फ्रांसीसी इंटरकम्युनल काउंसिल सभ के फेडरेशन हवे, Grand Genève गठन कइले बा (जे "ग्रेटर जिनेवा" या "विशाल जिनेवा" कहाला), ट्रांसनेशनल सहयोग के एगो स्थानीय समूहीकरण (फ्रेंच में GLCT, स्विस कानून के तहत एगो सार्वजनिक इकाई) जेनेवा के सीमा पार से महानगरीय इलाका (खासकर महानगरीय परिवहन) के भीतर सहयोग के आयोजन के प्रभारी। ग्रांड जेनेवा जीएलसीटी के कुल 1996 km2 से ऊपर के विस्तार बा आ जनवरी 2020 में एकर आबादी 1,037,407 रहल (स्विस के अनुमान आ फ्रांसीसी जनगणना), इनहन में से 58.4% लोग स्विस इलाका में रहे ला, आ 41.6% लोग फ्रांस के इलाका में रहे ला।
जिनेवा एगो वैश्विक शहर, एगो बित्तीय केंद्र आ कई ठो अंतर्राष्ट्रीय संगठन सभ के मौजूदगी के कारण कूटनीति के बिस्वव्यापी केंद्र बाटे, जवना में संयुक्त राष्ट्र आ रेड क्रॉस के कई एजेंसी सभ के मुख्यालय भी सामिल बाड़ें। जिनेवा में दुनिया के सभसे ढेर संख्या में अंतर्राष्ट्रीय संगठन बाड़ें। इहो उ जगह ह जहवाँ जिनेवा कन्वेंशन पर हस्ताक्षर भइल रहे जवन मुख्य रूप से युद्ध के समय के गैर लड़ाकू अउरी युद्धबंदी लोग के साथे व्यवहार से संबंधित बा। उदाहरण खातिर न्यूयॉर्क शहर (यूएन के ग्लोबल मुख्यालय), बेसल (बैंक फॉर इंटरनेशनल सेटलमेंट), आ स्ट्रासबर्ग (काउंसिल ऑफ यूरोप ) के साथ मिल के जिनेवा एगो अइसन शहर हवे जे सभसे महत्व वाला अंतर्राष्ट्रीय संगठन सभ में से एक के मुख्यालय के रूप में काम करे ला, जबकि खुद ई कौनों देश के राजधानियो ना हवे।
साल 2021 में जेनेवा के ग्लोबल फाइनेंशियल सेंटर इंडेक्स द्वारा प्रतिस्पर्धा खातिर दुनिया के नौवाँ सभसे महत्व वाला बित्तीय केंद्र के रूप में दर्जा दिहल गइल, ई यूरोप में लंदन, ज्यूरिख, फ्रैंकफर्ट आ लक्समबर्ग के बाद पाँचवाँ नंबर पर रहल। साल 2019 में जिनेवा के मर्सर द्वारा ज्यूरिख आ बेसल के साथे मिल के दुनिया के दस गो सभसे नीक रहे लायक शहर सभ में गिनल गइल। एह शहर के दुनिया के सभसे कॉम्पैक्ट महानगर आ "शांति के राजधानी" के रूप में बतावल गइल बाटे। साल 2019 में मर्सर जिनेवा के दुनिया के तेरहवाँ सभसे महंगा शहर के रूप में रैंक दिहलस। 2018 में वैश्विक शहर सभ के यूबीएस रैंकिंग में, जिनेवा सकल कमाई खातिर पहिला, दुसरा सभसे महंग, आ क्रय शक्ति में चउथा नंबर पर रहल।
रवीश कुमार
रवीश कुमार (जनम 5 दिसंबर 1974) एक ठो भारतीय टीवी एंकर, लेखक आ पत्रकार बाड़ें। भारतीय समाज आ भारतीय राजनीति से जुड़ल चीज उनुके पत्रकारिता के मुख्य बिसय बा। वर्तमान समय में रवीश एनडीटीवी समाचार नेटवर्क के हिंदी चैनल एनडीटीवी इंडिया के सीनियर ऍक्ज़ीक्यूटिव एडिटर बाड़ें आ एही चैनल पर प्राइम टाइम, हम लोग आ रवीश की रिपोर्ट नाँव के प्रोग्राम होस्ट करे लें।
2014 के लोकसभा चुनाव के समय, रवीश उत्तर-भारत के कई राज्यन में गाँव-गिरांव आ कस्बाई इलाका सब में घूम के इहाँ के लोग से जुड़ल जमीनी मुद्दा, जरूरत आ लोग के राय पर आधारित ब्यापक इंटरभ्यू सीरीज प्रस्तुत कइलेन, जे आमतौर पर टीवी-आधारित समाचार मीडिया के बहुत कम धियान दिहल बिसय हवे। रवीश के उनके अइसने ऑफ-बीट पत्रकारिता खातिर पहिचानल जाला।
एकरे अलावा रवीश ब्लॉग लेखन आ सोशल मीडिया में भी सक्रिय रहे लें। उनके लिखल बहुत छोट कहानी, जेकरा के लप्रेक नाँव दिहलें, के किताब भी छप चुकल बाटे।
सुरुआती जीवन आ पढ़ाई
रवीश कुमार के जनम 5 दिसंबर 1974 के बिहार राज्य के पूर्वी चंपारन जिला के जितवारपुर नाँव के गाँव में भइल। रवीश के सुरुआती पढ़ाई पटना के लोयोला हाईस्कूल में भइल आ एकरा बाद ऊ दिल्ली चल अइलेन। दिल्ली यूनिवर्सिटी के देशबंधु कॉलेज से ऊ इतिहास में आपन डिग्री लिहलें।
निजी जीवन
रवीश के बियाह नयना दासगुप्ता से भइल हवे जे वर्तमान में लेडी श्रीराम कॉलेज में पढ़ावे लीं।
कैरियर आ पुरस्कार
रवीश कुमार के भारत के राष्ट्रपति के हाथे, प्रतिष्ठित गणेश शंकर विद्यार्थी सम्मान, सन् 2010 में हिंदी पत्रकारिता का रचनात्मक लिखाई खातिर मिलल (2014 में दिहल गइल)। उनके साल 2013 में रामनाथ गोयनका एक्सीलेंस इन जर्नलिज्म अवार्ड फॉर दि जर्नलिस्ट ऑफ दि इयर भी मिल चुकल बा। 2014 में उनके बेस्ट न्यूज एंकर (हिंदी) के अवार्ड भी मिलल। इंडियन एक्सप्रेस के जारी कइल एक ठो सूची में 2016 में उनका के 100 सभसे परभावशाली भारतीय लोग में भी शामिल कइल गइल बा आ उनके 2015 के बेस्ट जर्नलिस्ट अवार्ड, मुंबई प्रेस क्लब के ओर से, भी इनके मिल चुकल बाटे। अगस्त 2019 में इनका के रेमन मैग्सेसे अवार्ड से सम्मानित करे के घोषणा कइल गइल।
एनडीटीवी इंडिया
एनडीटीवी इंडिया (NDTV India) एक ठो भारतीय हिंदीसमाचार चैनल बा जे एनडीटीवी द्वारा संचालित कइल जाला। मशहूर पत्रकार बिनोद दुआ आ रवीश कुमार के नाँव एह चैनल से जुड़ल बा। जून 2016 में एनडीटीवी द्वारा यूनाइटेड किंगडम में दू गो चैनल सुरू करे के फैसला लिहल गइल - एनडीटीवी इंडिया आ एनडीटीवी स्पाइस।
इतिहास
एनडीटीवी के सुरुआत प्रणब रॉय आ राधिका रॉय द्वारा एक ठो समाचार उत्पादक के रूप में भइल। 1988 में एनडीटीवी द्वारा दूरदर्शन खातिर एक ठो प्रोग्राम "दि वल्ड दिस वीक" के निर्माण कइल गइल आ इ बहुत सफल भइल। एकरा बाद ई एक ठो प्राइवेट समाचार उत्पादक के रूप में स्थापित हो गइल।
सन 2003 में ई एक ठो नया 24x7 समाचार चैनल एनडीटीवी, अंग्रेजी में, सुरु कइलस आ अइसने चैनल हिंदी में।
पठानकोट हमला पर रिपोर्टिंग
2016 में भइल पठानकोट हमला के रिपोर्टिंग के ले के एनडीटीवी के सूचना प्रसारण मंत्रालय द्वारा कारण बताओ नोटिस जारी कइल गइल। एही में ई कहल गइल कि टीवी चैनल द्वारा स्ट्रेटेजिक रूप से सम्बेदनशील जानकारी के प्रसारण कइल गइल, आ एकरा खातिर 9 नवंबर के एक दिन खातिर चैनल के ऑफ एयर (एक दिन खातिर प्रसारण पर रोक) कइल जाई।
अगिनचट्टान
मैग्मा के उत्पत्ती पृथ्वी (भा कौनों अन्य ग्रह-उपग्रह) के मैंटल/क्रस्ट में स्थानीय रूप से चट्टानी पदार्थ सभ के पघिल जाए से होला। ई पघिलाव मुख्य रूप से तीन कारन से हो सके ला: ताप में बढ़ती, दबाव में कमी या फिर पदार्थ के कंपोजीशन में बदलाव से। मैग्मा जब ऊपर उठे ला आ जमीन के भीतरे जम जाला तब अइसन चट्टान सभ के इंट्रूसिव आग्नेय चट्टान आ जब मैग्मा जमीन फोर के बहरें आ के लावा के रूप में बहे आ जम जाय तब ओकरा से बनल चट्टान के ऍक्स्ट्रूसिव आग्नेय चट्टान के रूप में बर्गीकरण कइल जाला।
ई इग्नियस चट्टान सभ दानेदार, रवादार भी हो सके लीं जिनहन के रवादार चट्टान कहल जाला आ बिना दाना भा रवा के हो सके ली जे प्राकृतिक शीशानुमा (ग्लासी) चट्टान होखे लीं। इनहना के रासायनिक कंपोजीशन भी अलग-अलग हो सके ला जेकरे आधार पर इनहन के बर्गीकरण कइल जाला। कुछ प्रमुख इग्नियस चट्टान सभ के उदाहरण के रूप में ग्रेनाइट, बेसाल्ट, गैब्रो, डायोराइट, परिडोटाइट, एम्फीबोलाइट वगैरह के नाँव गिनावल जा सके ला।
भूगोलीय रूप से इनहन के बितरण बिबिध प्रकार के दशा सभ में मिले ला पुरान शील्ड, प्लूटान, ज्वालामुखी वाला इलाका वगैरह में चट्टान पावल जालीं; समुंदरी क्रस्ट के लगभग जादेतर हिस्सा एही अगिनचट्टान सभ से बनल हवे। इनहन से बने वाली भूबिग्यानी आ भूआकृतिक संरचना सभ में बैथोलिथ, लैकोलिथ, सिल, डाइक वगैरह प्रमुख बाड़ें। ई चट्टान सभ प्राकृतिक रूप से बहुत सारा खनिज पदार्थन के भंडार होखे के कारण भी बहुत महत्व वाली होखे लीं।
ठोस आ कड़ेर होखे के कारण आ अपना पूरा हिस्सा सभ में एकसमान होखे के कारण ई चट्टान सभ बहुत प्राचीन काल से भवन आ बिल्डिंग बनावे आ अउरी अइसन काम सभ में इस्तेमाल होखत आ रहल बा। आधुनिक जमाना में ग्रेनाइट jनियर चट्टान सभ के काट के आ पालिश क के बिबिध प्रकार के टाइल सभ के निर्माण कइल जाला।
तुमकुर जिला
तुमकुर जिला भारत के कर्नाटक राज्य में एगो जिला बाटे। एकर मुख्यालय तुमकुर शहर बाटे। एकर कुल रकबा 10598 वर्ग कि॰मी॰ बाटे।
जनसंख्या
साल 2011 के जनगणना के हिसाब से तुमकुर जिला के कुल जनसंख्या 2681449 बाटे आ जनसंख्या घनत्व 253 बाटे।
कला (समस्त)
कला सभ (The Arts) में ऊ सगरी आदमी के काम आ जाला जेवना में कुछ रचनात्मक काम होखे आ परिणाम आदमी की अंदर रस, आनंद आ सुंदरता की खातिर बोध पैदा करे, ओकर अनुभव करावे। एह परकार से कला में चित्रकला, संगीत, साहित्य सभ कुछ आ जाला।
श्रद्धा कपूर
श्रद्धा कपूर एक ठो भारतीय फिलिम ऐक्ट्रेस बाड़ी। श्रद्धा कपूर के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला।
जलपाईगुड़ी जिला
जलपाईगुड़ी जिला भारत के पच्छिम बंगाल राज्य में एगो जिला बाटे। एकर मुख्यालय जलपाईगुड़ी शहर बाटे। एकर कुल रकबा 6227 वर्ग कि॰मी॰ बाटे।
अमिताभ बच्चन
अमिताभ बच्चन भारत क एगो सबसे प्रसिद्द फ़िल्मी हीरो हवें। पहिले इनका लोकप्रियता सुरुआति 70 के दसक मे दिवार आ जनजीर जइसन सिनेमा से मिलल, जवना से लोग इनका के "ऍन्ग्री यन्ग मैन" के रूप मे जाने लगले। तब से अब तक 4 दसक से भी जादा समय मे 180 से जाद सिनेम मे काम कर चुकल बारन।
टेक्नालॉजी
टेक्नालॉजी या टेक्नोलॉजी (Technology) टेकनीक, बिधि, तरीका सभ के सामूहिक रूप हवे जेवना से कुछ कामलायक चीज के निर्माण कइल जा सके आ मनुष्य के जीवन के बेहतर बंनावे में मदद मिले।
शेरधन राई
शेरधन राई नेपाल के एगो राजनीतिज्ञ आ राजनीतिक नेता हवन। उहाँ के वर्तमान में कोशी प्रदेश, पूरबी नेपाल में स्थित एगो प्रदेश के मुख्यमंत्री बानी। उहाँ के 2रका नेपाली संविधान सभा के सदस्य भी रहल बानी। उहाँ के नेपाली संविधान सभा के निर्वाचन, 2013 में नेपाली कम्युनिस्ट पार्टी (मार्क्सवादी-लेनिनवादी) पार्टी की ओर से भोजपुर–2 सीट जीतले रहनी।. उहाँ के प्रदेश संख्या 1 के संसदीय पार्टी नेता बानी आ 9 फरवरी, 2018 के संसदीय पार्टी नेता के रूप में चुनल गइल रहनी। राई कोशी प्रदेश के मुख्यमंत्री के तवर पे 14 फरवरी 2018 के चुनल गइनी। उहाँ के पहिले सूचना आ संचार मंत्री रह चुकल बानी। उहाँ के नेपाल के संविधान के धारा 168(1) के तहत मुख्यमंत्री पद पर निर्वाचित भइनी।
बोगोटा
आधिकारिक तौर पर बोगोटा, डिस्ट्रिटो कैपिटल, जेकरा छोट रूप से बोगोटा, डीसी आ सेंटाफे / सांता फ़े बोगोटा (1991 और 2000 के बीच) के नाँव से जानल जाए वाला कोलंबिया का सबसे बड़ा शहर है अउरी एहिजा के राजधानी हऽ, जेकर प्रशासन कैपिटल डिस्ट्रिक्ट के रूप में कइल जाला; हालांकि, अक्सरहा एकरा के गलती से कुंडिनमर्का के हिस्से के रूप में बूझ लिहल जाला। बोगोटा कोलंबिया के विभागन के समान प्रशासनिक स्थिति के साथ पहिला क्रम के एगो क्षेत्रीय इकाई हवे। ई एह देस के राजनीतिक, आर्थिक, प्रशासनिक आ प्रमुख औद्योगिक केंद्र हऽ।
ज्युसेप्पी पियाज्जी
ज्युसेप्पी पियाज्जी (16 जुलाई 1746 — 22 जुलाई 1826) इटली के एगो गणितज्ञ आ खगोलशास्त्रज्ञ रहन। हुनकर जनम पोंते इन वालतेल्लीना मे भइल रहे आउर ऊ नेइपेल्स मे मरल रहन। ऊ पेलर्मो मे एगो खगोलीय वेधशाला खोलले रहन। ऊ सीरीस के जोहे ला परसिद्ध बाड़न।
उडुपी जिला
उडुपी जिला भारत के कर्नाटक राज्य में एगो जिला बाटे। एकर मुख्यालय उडुपी शहर बाटे। एकर कुल रकबा 3879 वर्ग कि॰मी॰ बाटे।
जनसंख्या
साल 2011 के जनगणना के हिसाब से उडुपी जिला के कुल जनसंख्या 1177908 बाटे आ जनसंख्या घनत्व 304 बाटे।
आर. सरथकुमार
'''आर. सत्रकुमार''' एक ठो भारतीय फिलिम एक्टर बाने।
एनडीटीवी
एनडीटीवी (NDTV) एक तो भारतीय टीवी मीडिया कंपनी बाटे। ई कई ठो चैनल के संचालन करे ला जेह में हिंदीसमाचार चैनल एनडीटीवी इंडिया मुख्य बाटे। एकर स्थापना प्रणब रॉय आ राधिका रॉय द्वारा भइल। एकर नांव नई दिल्ली टेलीविजन के शार्ट फॉर्म हवे।
कोलकाता जिला
कोलकाता जिला भारत के पच्छिम बंगाल राज्य में एगो जिला बाटे। एकर मुख्यालय कोलकाता शहर बाटे। एकर कुल रकबा 185 वर्ग कि॰मी॰ बाटे।
जनसंख्या
साल 2011 के जनगणना के हिसाब से कोलकाता जिला के कुल जनसंख्या 4486679 बाटे आ जनसंख्या घनत्व 24252 बाटे।
रेखा
रेखा एक ठो भारतीय फिलिम ऐक्ट्रेस बाड़ी। रेखा के हिंदी सिनेमा में एक्टिंग करे खातिर बॉलीवुड ऐक्ट्रेस के रूप में जानल जाला।
पोंते इन वालतेल्लीना
पोंते इन वालतेल्लीना इटली लाइंबर्डी क्षेत्र के सोंद्रियो राज्य में एगो कोमुने(नगरपालिका) बाटे। 31 दिसंबर 2004 के हेकर जनसंख्या 2222 रहे आ हेकर रकबा 69.5 वर्ग किमी बाटे।
शाहिद कपूर
शाहीद कपूर एक ठो भारतीय फिलिम एक्टर बाने।
स्वच्छ भारत अभियान
स्वच्छ भारत अभियान भारत सरकार द्वारा चलावल जा रहल, देसब्यापी अभियान बा, जे भारत के सहरी आ देहाती इलाका सभ में सफाई के बढ़ावा देवे के मकसद से सुरू कइल गइल बा। अभियान (मिशन) के दू हिस्सा में बाँटल गइल बा, देहाती इलाका खाती ई पेयजल आ स्वच्छता मंत्रालय द्वारा आ शहरी इलाका में आवास आ नगरीय मामिला के मंत्रालय द्वारा चलावल जा रहल बा।
एह अभियान के तीन साल पूरा हो चुकल बा। नया लक्ष्य के साथ एकरा तहत चल रहल योजना सभ के आगे बढ़ावल जा रहल बा। भारत सरकार एकरे खाती सेस भी लगवले बा आ 2014-15 में 2559.42 करोड़ आ 2015-16 में 12,300 करोड़ सरकार के खाता में वसूल भइल।
व्लादीमिर नाबोकव क रचना संसार
ई रूसी-अंग्रेजी लेखक व्लादीमिर नाबोकव क रचना कुल क लिस्ट हवे:
जीवनी
जीवनी चाहे जीवनचरित (biography भा bio) केहू ब्यक्ति के जिनगी के बिस्तार से बर्णन होला। ई मुख्य रूप से एगो साहित्यिक बिधा हवे जेह में बिसय के रूप में केहू ब्यक्ति के जिनगी के पूरा बिस्तार आ डिटेल में बिबरन प्रस्तुत कइल जाला; जे बस बेसिक तथ्य सभ जइसे कि पढ़ाई-लिखाई, काम आ पेशा, रिश्तेदारी आ निधन वगैरह के मामूली उल्लेख भर क दिहले के तुलना में मजिगर बेसी होखे ला। जीवनी में ब्यक्ति के अनुभव आ जिनगी के घटना सभ के बिस्तार से निरूपण होखे ला। प्रोफाइल भा सीवी (कैरिकुलम विटे) चाहे रिज्यूमे के बिपरीत जीवनी में ब्यक्ति के जिनगी के कहानी होखे ला जेह में ओकरे जिनगी के बिबिध पहलू सभ के हाइलाइट कइल गइल होला; एह में अंतरंग डिटेल आ अनुभव शामिल होखे लें आ ब्यक्ति के ब्यक्तित्व के बिश्लेषणो शामिल हो सके ला।
जीवनी के रचना सभ आमतौर प नॉन-फिक्शन रचना होखे लीं, हालाँकी, केहू ब्यक्ति के जिनगी के कहानी उजागर करे में फिक्शन (गल्प) के सहारा भी लिहल जा सके ला। एक किसिम के गहिराई से जीवनीपरक कभरेज के लीगेसी राइटिंग कहल जाला। मुख्य रूप से एगो साहित्यिक बिधा होखे के अलावा कई किसिम के मीडिया में जीवनी के रचना कइल जा सके ले जइसे कि फिलिम के रूप में।